Document ID: 32005R1008

KOMISIJOS REGLAMENTAS (EB) Nr. 1008/2005
2005 m. birželio 30 d.
iš dalies keičiantis Reglamentą (EB) 2771/1999, nustatantį išsamias Tarybos reglamento (EB) Nr. 1255/1999 taikymo taisykles dėl intervencijos sviesto ir grietinėlės rinkoje
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1255/1999 dėl bendro pieno ir pieno produktų rinkos organizavimo (1), ypač į jo 10 straipsnį,
kadangi:
(1)
Komisijos reglamente (EB) Nr. 2771/1999 (2) nustatoma sviesto supirkimo nustatytomis kainomis intervencijos sistema.
(2)
Reglamento (EB) Nr. 1255/1999 4 straipsnio 1 dalyje nustatomas sviesto intervencinių kainų sumažinimas. Todėl būtina nustatyti intervencinę kainą, kuri būtų naudojama supirkimo kainai apskaičiuoti, jei intervencinė kaina pasikeičia.
(3)
Todėl Reglamentas (EB) Nr. 2771/1999 turėtų būti atitinkamai iš dalies pakeistas.
(4)
Šiame reglamente numatytos priemonės atitinka Pieno ir pieno produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 2771/1999 2 straipsnio 1 dalis papildoma šia pastraipa:
„Intervencinė kaina, kuri turi naudojama supirkimo kainai apskaičiuoti, yra ta intervencinė kaina, kuri galioja sviesto pagaminimo dieną.“.
2 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Jis taikomas nuo 2005 m. liepos 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2005 m. birželio 30 d.

Labels: 2
17